വനംവകുപ്പ് ഉദ്യോഗസ്ഥനെതിരെ അന്വേഷണ റിപ്പോര്ട്ട് പുറത്ത് നടപടി വൈകിപ്പിക്കുന്നത് മുഖ്യമന്ത്രിയുടെ ഓഫീസ്? NT Rajan തിരുവനന്തപുരം: വനംവകുപ്പ് ഉദ്യോഗസ്ഥന് എന്ടി സാജനെതിരെ ഗുരുതര കണ്ടെത്തലുള്ള, അഡീഷനല് പിസിസിഎഫ് റിപ്പോര്ട്ടിന്റെ പകര്പ്പ് പുറത്ത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ മുട്ടില് മരംമുറിക്കേസ് അട്ടിമറിക്കാന് ശ്രമിച്ചെന്ന ആരോപണമാണ് ഇപ്പോള് സത്യമാകുന്നത്. ഗൗരവമായി നടപടി വേണമെന്ന ശുപാര്ശ ഉണ്ടായിട്ടും സാജനെതിരെ ഉടന് നടപടി വേണ്ടെന്ന നിലപാടായിരുന്നു മുഖ്യമന്ത്രിയുടെ ഓഫീസ് സ്വീകരിച്ചത്. മരംമുറി കണ്ടെത്തിയ ഉദ്യോഗസ്ഥനെതിരെ സാജനും പ്രതികളും ഒരു മാധ്യമപ്രവര്ത്തകനും ചേര്ന്ന് കള്ളക്കേസുണ്ടാക്കാന് ശ്രമിച്ചെന്നും റിപ്പോര്ട്ടിലുണ്ട്. മരംമുറി കണ്ടെത്തിയ മേപ്പാടി ഫോറസ്റ്റ് റേഞ്ച് ഓഫീസര് എംകെ സമീറിന്റെ പരാതിയില് അഡീഷനല് പ്രിന്സിപ്പല് ചീഫ് ഫോറസ്റ്റ് കണ്സര്വേറ്റര് രാജേഷ് രവീന്ദ്രന് സമര്പ്പിച്ച് റിപ്പോര്ട്ടിലാണ് എന്ടി സാജനെതിരെ ഗുരുതര കണ്ടെത്തലുള്ളത്. സമീറിനെ മറ്റൊരു മരംമുറി കേസില് സാജന് കുടുക്കി റിപ്പോര്ട്ട് നല്കിയന്നാണ് കണ്ടെത്തല്. മുട്ടില് മരംമുറി കേസിലെ പ്രതികളായ റോജി അഗസ്റ്റിന്, ആന്റോ അഗസ്റ്റിന് എന്നിവര്ക്ക് വേണ്ടിയായിരുന്നു സാജന്റെ നീക്കമെന്നാണ് കണ്ടെത്തല്. മേപ്പാടി മരം മുറി അന്വേഷിക്കാന് എത്തിയ സാജന്, രഹസ്യവിവരം ലഭിച്ചെന്ന പേരില് മണിക്കുന്നിമലയിലെ സ്വകാര്യ ഭൂമിയില് നിന്നും മരം മുറിച്ചത് അന്വേഷിച്ചു. സമീറിനെതിരെ രഹസ്യവിവരം നല്കിയത് പ്രതികള് തന്നെയായിരുന്നു. ഇരുവരും തമ്മിലെ ഫോണ് സംഭാഷണം തെളിവാണെന്നും റിപ്പോര്ട്ടിലുണ്ട്. സാജനൊപ്പം ഒരു മാധ്യമപ്രവര്ത്തകനും ഈനീക്കത്തില് പങ്കുണ്ടെന്നാണ് രാജേഷ് രവീന്ദ്രന്റെ റിപ്പോര്ട്ട്. സമീറിനെതിരെ കേസ് കെട്ടിച്ചമച്ചക്കാന് സാജന്റെ ഓഫീസും മാധ്യമപ്രവര്ത്തകനെയും പ്രതികള് ഉപയോഗിച്ചെന്നാണ് കണ്ടെത്തല്. ജൂണ് 29നായിരുന്നു രാജേഷ് രവീന്ദ്രന് 18 പേജുള്ള റിപ്പോര്ട്ട് നല്കിയത്. വനംവകുപ്പിന്റെ കേസ് അട്ടിമറിക്കാന് ശ്രമിച്ച സാജനെതിരെ നടപടി വേണമെന്ന് ശുപാര്ശ ചെയ്ത റിപ്പോര്ട്ട് വനംവകുപ്പ് അംഗീകരിച്ച് മുഖ്യമന്ത്രിയുടെ ഓഫീസിന് കൈമാറുകയായിരുന്നു. സാജനെ കോഴിക്കോട് നിന്ന് കൊല്ലത്തേക്ക് സ്ഥലംമാറ്റുക മാത്രമാണ് ഇതുവരെ ചെയ്തത്. അല്ലാതെ ഒരു നടപടിയും ഇതുവരെ കൈക്കൊണ്ടിട്ടില്ല. പ്രത്യേക അറിയിപ്പ്: കോവിഡ് മഹാമാരിയുടെ രണ്ടാം വരവിന്റെ കാലത്ത് എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹിക അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് തത്വമയി ന്യൂസ് അഭ്യര്ത്ഥിക്കുന്നു. ഓര്ക്കുക ഒന്നിച്ചു നിന്നാല് നമുക്കീ മഹാമാരിയെ തോല്പ്പിക്കാനാവും. സര്ക്കാര് നിര്ദ്ദേശങ്ങള് പാലിക്കാം, നമുക്ക് മഹാമാരിയെ ഒന്നിച്ചു നേരിടാം. വാക്സിന് എടുത്തും, സാമൂഹിക അകലം പാലിച്ചും, മാസ്ക് ധരിച്ചും ഈ മഹാമാരിയെ നമുക്ക് എത്രയുംവേഗം വേരോടെ പിഴുതെറിയാം. BreakTheChain CovidBreak IndiaFightsCorona